Kombinácia liečiv
Dobrý deň, 

chcela by som sa informovať, či môžem použiť Lioton gél 100 000 v prvom trimestri tehotenstva na modriny po vpichu injekcie Clexane 0,4 ml v kombinácii s Aspirin Protect 100. Injekcie Clexane a Aspirin užívam 1x za deň.

Ďakujem za odpoveď.
Dobrý deň,
ďakujeme za Vašu otázku.
Údaje o používaní Lioton gelu 100 000 počas tehotenstva a dojčenia nie sú k dispozícii. Napriek lokálnemu podávaniu lieku Lioton gel 100 000 Vám vzhľadom na užívané lieky jeho aplikáciu bez porady s lekárom neodporúčam. Výborné skúsenosti pri modrinách po injekciách však majú pacienti s masťou
Cicaderma
, ktorá obsahuje kombináciu rastlinných zložiek. Masť sa nanáša v tenkej vrstve na postihnuté miesto 1 až 2 krát denne.
Používanie ktoréhokoľvek prípravku je vhodné s dostatočným časovým odstupom od aplikácie injekcií.
Prajem pekný zvyšok dňa.
S pozdravom
PharmDr. Veronika Kiabová